Odense Adresse-Contoirs Efterretninger, 1840-11-12
Politisk Oversigt. Frankerig. Den 9de, aabnede Kongen Kamrene med en Tale, hvori han erklærede, at de Forholdsregler, som de allierede Magter havde taget med Hensyn til Sultanen og Mehemed Ali, havde paalagt ham alvorlige Pligter; han havde fundet sig nødsaget til at sammenkalde Kamrene. "Landets Værdighed - sagde han - ligger mig ligesaameget paa Hjerte, som dets Sikkerhed og Ro. Jdet jeg har bibeholdt en maadeholdende og forsonlig Politik, hvis Frugter vi i to Aar have høstet, har jeg sat Frankerig i en saadan Stilling, at det er istand til at byde de Muligheder Spidsen, hvilke Begivenhedernes Gang i Orienten kunne medføre Jeg nærer stadigen det Haab, at den almindelige Fred, ikke vil blive forstyrret. Den er nødvendig for Europas almindelige Jnteresser, for Folkenes Lykke og for Civilisationens Fremskriden. Jeg stoler paa, at De ville staae mig bi med at opretholde den, ligesom jeg stoler paa Dem, naar Frankerigs Ære og den Rang, det indtager blandt Nationerne, skulde byde os, at gjøre nye Anstrængelser. Derpaa gaaer Kongen over til at omtale de andre fremmede Magter: haaber, at Jsabella 11 Trone, vil staae fast i Spanien; berører, at Eskadren, der skal straffe den argentinske Republik, paa hans befaling er bleven forstærket, samt at forskjellige vigtige Expeditioner i Algier ere kronede med Held. "Staden Boulogne vedbliver derpaa Kongen - har været Skuepladsen for et taabeligt Attentat, som dog kun har tjent til, paany at sætte Nationalgardens, Hærens og Befolkningens Hengivenhed i et klart Lys. Alle slige ærgjerrige Bestræbelse ville kantre, thi de ere stilede mod et Monarchie, som er begrundet paa Nationalvilliens almægtige Udtryk og bliver beskyttet af samme." Efter dernæst at have antydet at Budgettet - hvor den strængeste Dekonomie er blever iagttaget – samt nogle Forordninger til Gavn for Litteraturen og Folkeopdragelsen ville blive Kamrene forelagte, sagde Ludvig Philip: "Jeg har aldrig med større Alvor og større Tillid fordret Deres loyale Medvirkning. Anarchiske Lidenskaber ere endnu aldrig blevne knækkede ved Afmagt. Under hvilken Skikkelse de end ville vise sig, saa vil min Regjering ved de bestaaende Love og i den faste Haandthævelse af den offentlige Frihed, finde de nødvendige Vaaben til deres Undertrykkelse. Hvad mig angaaer, saa kan jeg ved de Prøvelser, som Forsynet har paalagt mig, kun være taknemmelig for den Beskyttelse, som det stedse yder mig og min Familie; ligesom jeg kun ved utrættelig Omhu for Frankerigs Jnteresser og Lykke kan bevise det (Frankerig) den Taknemmelighed, som vækkes hos mig ved de Hengivenhedsbeviser, med hvilke det omgiver mig i disse grufulde Øieblik, At denne dobbelttungede Trontale, der i det ene Linie forsikkrer om sine fredelige Hensigter og i det anden smigrer Folket med Krig, neppe vil behage Udlandet og Jndlandet, er rimeligt nok, imidlertid steeg dog Coursen paa Børsen. Forresten var hele Garnisonen i Bevægelse, for at dæmpe mulige Uroligheder; da Kongen kjørte gjennem Folkemassen, hørtes hist og her Raabet, "Krig. Sire! Præsidentskabet i Deputeredekammeret vil efter al Sandsynlighed tilfalde Thiers eller Odilon=Barrot: med det Første er Præsidentskabet et Cabinetspørgsmaal, med den Sidste et Partispørgsmaal. Thiers skal den 4 Novbr. allerede have havt 196 Stemmer, og af de Deputerede er der kun 400 i Byen. (Dagsposten melder, at Sauzet er bleven udnævnt til Præsident.)